

**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2017. február 16-i

rendes/rendkívüli testületi ülésére

|  |  |
| --- | --- |
| Tárgy: | Közművelődési megállapodás megkötése a Bukovinai Székelyek Országos Szövetségével |
| Előterjesztő: | Filóné Ferencz Ibolya polgármester |
| Előterjesztést készítette: | dr. Puskásné dr. Szeghy Petra jegyző  |
| Előterjesztés száma: | 40. sz. |
| Előzetesen tárgyalja: | Humán Bizottság |
| Az előterjesztés a jogszabályi feltételeknek megfelel: | dr. Erményi Gyula aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A Bukovinai Székelyek Országos Szövetsége levélben küldte el megkeresését közművelődési megállapodás kötése céljából. A szervezeteink között 2012-ben köttetett megállapodás hatályát vesztette, ezért szükséges ennek újrakötése.

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 79. § (1) bekezdés alapján a települési önkormányzat az önkormányzati rendeletben meghatározott közművelődési feladatok megvalósítására az e törvény követelményeinek megfelelő jogi személlyel, magánszeméllyel közművelődési megállapodást köthet. Ugyanezen jogszabályhely (2) bekezdés alapján a közművelődési megállapodásnak tartalmaznia kell:

*a)* az elvégzendő közművelődési szolgáltatást és annak díját,

*b)* a közművelődési tevékenységben érintettek körét,

*c)* az ingyenesen vagy térítési díjért igénybe vehető szolgáltatásokat,

*d)* a közművelődési szolgáltatás igénybevételi lehetőségeinek minimális időtartamát és rendszerességét, a közösségi színtér, illetőleg közművelődési intézmény közművelődési célú minimális nyitva tartását;

*e)* a megállapodás személyi, tárgyi és pénzügyi feltételeit,

*f)* közművelődési feladat megvalósításában közreműködőktől megkívánt szakképzettséget.

Kérem, hogy a fenti jogszabályi tájékoztató alapján az előterjesztést elfogadni szíveskedjenek.

Határozati javaslat:

Bonyhád Város Önkormányzatának Képviselő-testülete felhatalmazza a polgármestert a Bukovinai Székelyek Országos Szövetsége és Bonyhád Város Önkormányzata között létrejövő közművelődési megállapodás aláírására.

Határidő: azonnal

Felelős: Filóné Ferencz Ibolya polgármester

Bonyhád, 2017. február 10.

 Filóné Ferencz Ibolya

 polgármester